text: Myndin tikin í skúlagarðinum í Realskúlan.
text: #000001
text: Fekk um dagarnar sendandi mynd frá dóttir Jens Guttesen sála. Myndin er av næmingum/fimleikarum í gamla Realskúla. Ása mamma mín gekk í sama flokki sum fleiri á myndini, og meg minnist, at tey hittust á gamalsaldrinum til samkomu á Hotel Hafnia. Hetta var mamma ógvuliga fegin um.
text: #000002
text: Realskúlin var vígdur í 1916 júst um tað mundið, tá næmingarnir á myndini vóru føddir. Við síðuna av Realskúlanum var bygd fimleikahøll, men tá Tórshavnar kommunuskúli var bygdur, var høllin tikin niður og latin Tórshavnar skipasmiðju. Pápin mín, sum var føddur í Tórsgøtu í 1913, segði, at fólk vóru ikki serliga fegin, at Realskúlin var bygdur so langt frá býin ella rættari sagt uppi í haganum.
text: #000003
text: Skamt frá Realskúlanum vígdur í 1916 sæst fimleikahøllin, sum mátti dvína fyri nýggjum stórum kommunuskúla. (Mynd: Havnin – fólk og) yrki)
text: #000004
text: Hvørjir eru so næmingarnir á myndini, sum tú fleiri kennist við? Frá vinstru stendur fyrst Leivur Jóhannesarson úr Funningi, næstur honum Poul Joensen (1916-1968) bróðir John Joensen. Teri høvdu handil í Jónas Bronsckgøtu. Brøðirnir við familju búðu eisini í húsunum, og meg minnist, at torført var finna út av, hvørji børn John og Poul áttu. Mangan hoyrdi tú, at tann og tann unglingi í húsunum var sonur ella dóttir John og Poul. Síðani stendur Ejler Michelsen pápabeiggi (1917-1998), Jens Guttesen (1916-1996), Johannes Jacobsen (1916-1987) og danskur lærari. Síðani koma Esbern Simonsen úr Hoyvík (1917-1996), Ebbe Müller (1917-1968), Regin Dahl (1918-2007) og uttast til høgru ókendur næmingur.
text: #000005